**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu un Krīzes vadības padomes (turpmāk – KVP) 2013.gada 20.maija sēdes protokola Nr.25 5.§ „Priekšlikumi par veicamajiem pasākumiem, lai uzlabotu infrastruktūru un pilnveidotu valsts un pašvaldību institūciju spējas novērst vai mazināt iespējamos plūdu un palu draudus, kā arī likvidēt to sekas nākotnē” 4.1.punktu. |
| 2. | Pašreizējā situācija un problēmas | Atbilstoši Ģeotelpiskās informācijas likuma (ĢIL) 4.panta otrajai daļai Latvijas Ģeotelpiskās informācijas aģentūra (LĢIA) ir Aizsardzības ministrijas pārraudzībā esoša vadošā iestāde valsts politikas īstenošanā ģeodēzijas, kartogrāfijas un ģeotelpiskās informācijas jomā. Ar ĢIL 17.panta trešās daļas pirmo punktu LĢIA ir noteikta kompetence iegūt, sagatavot un atjaunināt Zemes virsmas attēlus, tālizpētes (t.sk. aerolāzerskenēšanas) datus un ortofoto kartes datus mērogu rindas 1:50 000-1:2 000 ietvaros un būt par šo ģeotelpiskās informācijas pamatdatu turētāju.  Lai uzsāktu reljefa modeļa izgatavošanu plūdu riska modelēšanai atsevišķās teritorijās, kurās 2013.gada pavasara plūdos tika radīti lielākie postījumi (VARAM sniegtā informācija KVP 20.05.2013. sēdē) – Daugavas upei posmā no Kaplavas (Krāslavas novads) līdz Rīgas HES un Ogres upei posmā no Līčupes līdz grīvai, laika periodā līdz 2013.gada beigām iespējams veikt šādus darbus:  1) aerolāzerskenēšanu teritorijā ar kopējo platību 3940 km2 ar mērķi iegūt precīzus reljefa datus;  2) aerolāzerskenēšanas datu kontroli un pieņemšanu;  3) LĢIA rīcībā esošo lāzerskenēšanas datu apstrādi un nodošanu plūdu modelēšanas vajadzībām (LĢIA rīcībā esošie aerolāzerskenēšanas dati, kas iegūti iepriekš laika posmā no 2006. līdz 2012.gadam ar 3000 km2 lielu teritoriālo noklājumu);  4) 2013.gadā veiktās aerolāzerskenēšanas datu apstrādi daļējā apjomā un nodošanu plūdu modelēšanas vajadzībām.  2013.gadā iegūto aerolāzerskenēšanas datu apstrāde ietver procesus, kas nepieciešami, lai šos datus būtu iespējams izmantot plūdu riska modelēšanai. Apstrādes procesi ietver lāzerskenēšanas datu klasificēšanu pa līmeņiem: zemes virsma, veģetācija (augsta, zema), būves, eksportēšana uz gala formātu ASCII teksta datņu veidā.  LĢIA rīcībā esošajiem datiem nav vajadzīga apstrāde pilnā apjomā, tā ir nepieciešama tik lielā mērā, lai dati būtu izmantojami plūdu riska modelēšanai.  Lai nodrošinātu 2013.gadā aerolāzerskenēšanu un aerolāzerskenēšanas datu apstrādi no valsts budžeta programmas „Līdzekļi neparedzētiem gadījumiem” kopā nepieciešami finanšu līdzekļi **113 261 lati**.  Ievērojot minēto, Aizsardzības ministrija, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Aizsardzības ministrijai (Latvijas Ģeotelpiskās informācijas aģentūrai) 113 261 latu, lai nodrošinātu aerolāzerskenēšanu un aerolāzerskenēšanas datu apstrādi. |
| 5. | Projekta izstrādē iesaistītās institūcijas | Aizsardzības ministrija, Latvijas Ģeotelpiskās informācijas aģentūra |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projektā iekļautie jautājumi tieši neattiecas ne uz vienu sabiedrības mērķgrupu |
| 7. | Cita informācija | Saskaņā ar Krīzes vadības padomes 2013.gada 20.maija sēdes protokola Nr.25 5.§ „Priekšlikumi par veicamajiem pasākumiem, lai uzlabotu infrastruktūru un pilnveidotu valsts un pašvaldību institūciju spējas novērst vai mazināt iespējamos plūdu un palu draudus, kā arī likvidēt to sekas nākotnē” 4.punktu Vides aizsardzības un reģionālās attīstības ministrijai sadarbībā ar Aizsardzības ministriju, Iekšlietu ministriju un Finanšu ministriju noteikts uzdevums sagatavot un noteiktā kārtībā līdz 2013.gada 12.jūlijam iesniegt Ministru kabinetā informatīvo ziņojumu par aerofotografēšanas un aerolāzerskenēšanas veicamajiem darbiem, ietverot priekšlikumus par teritorijām, kurās nepieciešams veikt aerofotografēšanas un aerolāzerskenēšanas darbus 2013.gadā un to pamatojumu, kā arī izmaksas un finansēšanas avotu šo darbu veikšanai.  Rīkojuma projekts izskatāms Ministru kabinetā vienlaikus ar informatīvā ziņojuma projektu „Par plānotājiem pasākumiem 2013.-2015.gadā, lai mazinātu palu un plūdu draudus, un priekšlikumiem turpmākai rīcībai”. |

*Anotācijas II, IV, V un VI sadaļa – projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.gads** | **2015.gads** | **2016.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **+113,3** | **0** | **0** | **0** |
| 2.1. valsts pamatbudžets | 0 | +113,3 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-113,3** | **0** | **0** | **0** |
| 3.1. valsts pamatbudžets | 0 | -113,3 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **+113,3** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | LĢIA papildu nepieciešamā finansējuma detalizēts aprēķins:  ***Atlīdzība kopā Ls 21 504 (EKK 1000)***  ***tai skaitā atalgojums Ls 17 329 (EKK 1100)***  Darbu izpildei LĢIA piesaistīs savus darbiniekus. Lai nodrošinātu visu plānoto darbu veikšanu, papildus jau esošajiem uz laiku tiks piesaistīti vēl 5 darbinieki uz līguma pamata.  Atalgojumam nepieciešamo līdzekļu apjoms aprēķināts 80% apmērā no amatam atbilstošās mēnešalgu grupas 4.kvalifikācijas pakāpes maksimālās mēnešalgas 10. algu grupai (fotogrammetrijas inženieri un eksperti)  Plānoti šādi darbi:   1. 2013.gadā lāzerskenēto datu kontrole un pieņemšana;   577,60 x 4 darbinieki x 2 mēneši =4621 lati;   1. Esošo datu (līdz 2013.gadam skenēto) papildu klasificēšana pa līmeņiem plūdu modelēšanas vajadzībām, eksportēšana uz ASCII;   577,60 x 3 darbinieki x 2 mēneši =3466 lati;   1. 2013.gadā lāzerskenēto datu (daļējā apjomā) klasificēšana pa līmeņiem, eksportēšana uz ASCII   577,60 x 8 darbinieki x 2 mēneši =9242 lati;   Darba devēja valsts sociālās apdrošināšanas obligātās iemaksas 24,09% = 4175 lati.  ***Preces un pakalpojumi Ls 118 216 (EKK 2000)***  tai skaitā   1. Dienesta un mācību komandējumi Ls 2 110 (EKK 2100)   Lauku apsekošanai- datu pārbaudei dabā un apmācības braucieni uz Somiju 3 darbinieki (2 dienas katram) par lāzerskenēto datu apstrādi.   1. Sakaru pakalpojumi Ls 50 (EKK 2219) – sarunu limits 5 lati/mēn. 2. Programmatūras atjaunošana Ls 2689 (EKK 2251) Esošo datu apstrādes programmatūras licenču atjaunināšana 3. Terrasolid programmatūras apmācības kurss 3 darbiniekiem Ls 1307 (EKK 2279) 4. Inventārs darba vietu aprīkošanai Ls 760 (EKK 2312)   nepārtrauktās barošanas avots 5 gab x 82 Ls = 410 lati, krēsls 5 x50 Ls= 250 lati , mobilais telefons 2 x 50 Ls= 100 lati.   1. Materiāli serveru cietajiem diskiem lāzerskenēto datu glabāšanai un apstrādei, apstrādāto datu nodošanai datu nesējiem Ls 980 (EKK 2350) 2. Aerolāzerskenēšanas pakalpojums Latvijas teritorijai 3940 km2 platībā Ls 110320 (EKK2800).   **Kapitālie izdevumi Ls 22198 (EKK 5000) -i**zdevumi darba vietu ierīkošanai:  Dators ar 24” monitoru: 5 komplekti x 970 Ls = 4850 lati  Datu apstrādes programmatūras licences: 4 licences x 4337 Ls = 17348 lati | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 113 261 latu apmērā sedz no valsts budžeta programmas 02.00.00 „Līdzekļi neparedzētiem gadījumiem”. Savukārt, 48 657 latu tiek segti no budžeta programmā 28.00.00 „Ģeodēzija un kartogrāfija” ilgtermiņa pasākumam „Latvijas Republikas un Krievijas Federācijas valsts robežas demarkācija” plānotā finansējuma samazinājuma saskaņā ar Ministru kabineta protokollēmuma projektu „Par informatīvo ziņojumu „Par Latvijas un Krievijas kopīgās demarkācijas komisijas darba un tās lēmumu īstenošanas finansējumu 2013.-2015.gadam””.  Aizsardzības ministrija apliecina, ka apropriācijas pārdale atlīdzības palielināšanai neietekmēs Aizsardzības ministrijai 2014.gadam un turpmākajiem gadiem noteikto atlīdzībai paredzēto izdevumu maksimāli pieļaujamo apjomu un kopējo izdevumu apjomu. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | LĢIA |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Iesniedzējs:

Aizsardzības ministrs A.Pabriks

Valsts sekretāra p.i. –

valsts sekretāra vietniece

administratīvos un juridiskos jautājumos I.Dreģe

01.08.2013 14:23

1398

M.Celmiņa 26450705, fakss 29370505

[Maija.Celmina@lgia.gov.lv](mailto:Maija.Celmina@lgia.gov.lv)